Albummet ''[[Under stjernerne et sted]]'', der så dagens lys i 1993, blev produceret af hiphop-producerne [[Soulshock]] og Karlin, der arbejdede med samples. Albummet indeholdte bl.a. radiohittet "[[Torn (sang)|Brændt]]", en dansk oversættelse af en engelsk sang, der senere skulle blive et stort internationalt hit af australske [[Natalie Imbruglia]]. Opsamlingsalbummet ''[[Indtil dig igen: Sørensens bedste]]'' lanceredes i 1996, og indeholdt udover de moderne klassikere "Tæt på ækvator" og "[[Mine øjne de skal se]]" også "Stille før storm", forfattet af Sebastian. Dette opsamlingsalbum solgte 170.000 eksemplarer.<ref>[https://www.discogs.com/release/1231556-Lis-S%C3%B8rensen-Indtil-Dig-Igen-S%C3%B8rensens-Bedste ''Indtil dig igen: Sørensen's bedste'' af Lis Sørensen]. [[Discogs]].</ref><ref>[https://danskefilm.dk/skuespiller.php?id=13708 Lis Sørensen]. danskefilm.dk. "I 1995 indspillede hun 'Du ka' få mig til alt' og i 1996 indspillede hun enkelte nye sange - blandt andet "Held og lykke" - til sin greatest hits-plade. Pladen, der solgte omkring 170.000, blev fulgt op med en mindre turné, hvor hun optrådte for udsolgte huse."</ref>  To år senere udgav Sørensen albummet ''Kærtegn'', hvor hun selv havde forfattet alle tekster. Albummet var produceret af [[Kasper Winding]], [[Poul Halberg]] og Sørensens mand, Jan Sivertsen. ''[[Rose (album)|Rose]]'' kom på gaden i 2000 med tekster, der alle var skrevet af Sebastian. Albummet blev fulgt af en turné med et 16-mands akustisk ensemble. ''Rose'' solgte 70.000 eksemplarer.<ref>{{Kilde nyheder|first=Kasper|last=Schütt-Jensen|title=60 ÅR TORSDAG: Hun sang sig gennem pladebranchens krise|work=[[Jyllands-Posten]]|date=27. maj 2015}}</ref> Der skulle gå 6 år, før næste soloalbum kom på gaden. ''Con Amor'', hed det. Endnu et opsamlingsalbum så dagens lys i [[2007]], hvor ''De allerstørste sange'' ramte pladebutikkerne i november. Albummet indeholder 2 CD'er med de 26 største sange samt to nye, mens de luxe-udgaven desuden rummer en live-CD og en DVD med en koncert fra [[Kronborg Slot]].
Levende_personer Musik Organisationer